Kat Dennings

Katherine Litwack (lahir Jun 13, 1986), dikenali sebagai Kat Dennings ialah seorang pelakon wanita Amerika Syarikat. Bermula dengan watak dalam sebuah episod siri komedi HBO, Sex and the City, Dennings sejak itu telah muncul dalam filem The 40-Year-Old Virgin, Big Momma's House 2, Charlie Bartlett, Raise Your Voice, The House Bunny, Defendor, Nick and Norah's Infinite Playlist, Thor dan Thor: The Dark World. Sejak tahun 2011, beliau membintangi bersama Beth Behrs dalam sitkom CBS, 2 Broke Girls.

Kehidupan awal
Dennings dilahirkan dan dibesarkan di Bryn Mawr, Pennsylvania. Ibu beliau, Ellen Judith Litwack ialah seorang penyair dan ahli terapi pertuturan, dan bapa beliau, Gerald J. Litwack ialah seorang ahli farmakologi molekul, profesor dan pengerusi kolej. Dennings ialah anak bongsu daripada lima adik beradik termasuk seorang abang, Geoffrey S. Litwack. Keluarga beliau berketurunan Yahudi.

Dennings bersekolah di rumah; satu-satunya sekolah yang hadir di sekolah tradisional adalah di Friends' Central School. Beliau menamatkan pengajian daripada sekolah tinggi ketika berumur 14 tahun. Beliau berpindah bersama keluargannya ke Los Angeles, California supaya beliau boleh berlakon sepenuh masa. Beliau menggunakan nama "Dennings" sebagai nama profesionalnya ketika beliau masih muda. 

Karier
Dennings memulakan kariernya dalam iklan komersial ketika berumur 10 tahun. Kerja pertama lakonannya adalah untuk iklan kerepek kentang. Dennings membuat penampilan profesional pertamanya dalam siri HBO, Sex and the City pada tahun 2000 dalam episod "Hot Child in the City". Beliau kemudiannya membintangi sitkom WB, Raising Dad dari tahun 2001 sehingga 2002 sebagai Sarah. Pada tahun 2002, Dennings muncul dalam filem Disney Channel, The Scream Team. 

Dennings terus bekerja dalam televisyen, membintangi sebagai tetamu dalam Without a Trace dan dalam Less than Perfect pada tahun 2003. Dennings mempunyai peranan berulang dalam ER dari tahun 2005 sehingga 2006 sebagai Zoe Butler dan membintangi sebagai tetamu dalam CSI: NY sebagai Sarah Endecott dalam episod 2005, "Manhattan Manhunt".

Dennings membuat penampilan filem pertamanya dalam Raise Your Voice pada tahun 2004 sebagai Sloane. Pada tahun 2005, beliau mendapat watak sokongan dalam The 40-Year-Old Virgin dan dalam Down in the Valley. Beliau melakonkan watak remaja dalam filem 2006, Big Momma's House 2, dibintangi Martin Lawrence.

Dennings membintangi filem Charlie Bartlett pada tahun 2008. Beliau melakonkan watak Susan Gardner. Dennings muncul dalam The House Bunny tahun itu sebagai Mona. Beliau juga membintangi filem romatik remaja, Nick and Norah's Infinite Playlist, bersama Michael Cera. Dennings melakonkan watak Norah Silverberg dan dicalonkan untuk Pelakon Wanita Terbaik International Press Academy Satellite Award. 

Pada tahun 2009, Dennings muncul dalam The Answer Man. Beliau juga membintangi filem Shorts tahun itu. Beliau melakonkan watak Stacey Thompson. Dennings dan bintang meningkat naik telah dipaparkan dalam Vanity Fair Ogos 2009. 

Dennings muncul dalam filem superhero, Defendor pada tahun 2009 dibintangi Woody Harrelson dan Sandra Oh, melakonkan watak pelacur. Pada tahun berikutnya, beliau membintangi filem bebas, Daydream Nation. Pada bulan Mei 2010, Dennings muncul dalam video muzik untuk "40 Dogs (Like Romeo and Juliet)", sebuah lagu oleh Bob Schneider. 

Dennings merupakan sebahagian daripada barisan pelakon filem Marvel Studios, Thor, ditayangkan pada bulan Mei 2011 dan diarahkan oleh Kenneth Branagh. Beliau melakonkan watak Darcy Lewis.

Dennings mula membintangi 2 Broke Girls pada tahun 2011, sebuah sitkom CBS ditulis dan dihasilkan oleh Michael Patrick King dan Whitney Cummings. Pada Mac 12, 2015, CBS menyambung siri itu untuk musim kelima.

Dennings membintangi Day One (pada asalnya bertajuk Renee) pada tahun 2012 bersama Chad Michael Murray dan Rupert Friend. Beliau melakonkan watak Renee Yohe. Pada pertengahan tahun 2012, Dennings menjalani pengambaran filem bebas, Suburban Gothic, melakonkan watak seorang pelayan bar di pekan kecil.

Dennings memperkenalkan The Black Keys di Anugerah Grammy ke-55 pada Februari 10, 2013. Beliau muncul dalam video muzik Hanson untuk lagu "Get the Girl Back", bersama-sama Nikki Reed. Pada tahun 2013, Dennings menyambung watak Darcy Lewis dalam Thor: The Dark World. Beliau menjalani pengambaran filem itu dan 2 Broke Girls pada masa yang sama, terbang ke London untuk menjalani pengambaran selama enam bulan diantara masa rehat sitkom CBSnya.

Kehidupan peribadi
Dari bulan Disember 2011 sehingga Jun 2014, Dennings mempunyai hubungan dengan pelakon, Nick Zano.

Filmografi
+ Filem Tahun Tajuk Watak Nota 2002  Claire Carlyle Filem televisyen 2004 Raise Your Voice Sloane 2005 Down in the Valley April 2005  Marla Piedmont 2005 London Lilly 2006 Big Momma's House 2 Molly Fuller 2007 Charlie Bartlett Susan Gardner 2008  Mona 2008 Nick and Norah's Infinite Playlist Norah Silverberg 2009  Dahlia 2009 Shorts Stacey Thompson 2009 Defendor Katerina "Kat" Debrofkowitz/Angel 2010 Daydream Nation Caroline Wexler 2011 Thor Darcy Lewis 2013 Thor: The Dark World Darcy Lewis 2014 Suburban Gothic Becca 2015 To Write Love on Her Arms Renee Yohe

+ Televisyen Tahun Tajuk Watak Nota 2000 Sex and the City Jenny Brier Episod: "Hot Child in the City" 2001–02 Raising Dad Sarah Stewart Watak utama; 22 episod 2003 Without a Trace Jennifer Norton Episod: "Sons and Daughters" 2003 Less than Perfect Kaitlin Episod: "The Girl Next Door" 2004 CSI: Crime Scene Investigation Missy Wilson Episod: "Early Rollout" 2005 Clubhouse Angela Episod: "Stealing Home" 2005–06 ER Zoe Butler 5 episod 2005 CSI: NY Sarah Endecott Episod: "Manhattan Manhunt" 2009 American Dad! Tanqueray (suara) Episod: "G-String Circus" 2010 American Dad! Female juror (suara) Episod: "The People vs. Martin Sugar" 2011–17 2 Broke Girls Max Black Watak utama 2012 Robot Chicken Pelbagai suara Episod: "Executed by the State" 2014 40th People's Choice Awards Dirinya sendiri Hos 2014  Blair Lansing Episod: "Run" 2015 RuPaul's Drag Race Dirinya sendiri Guest judge; episod: "ShakesQueer"

Anugerah dan pencalonan
 Tahun Anugerah Kategori Kerja Result 2008 Satellite Award Best Actress – Motion Picture Drama Nick and Norah's Infinite Playlist  2009 MTV Movie Award Breakthrough Performance – Female Nick and Norah's Infinite Playlist  2009 Teen Choice Award Choice Movie Actress: Music/Dance Nick and Norah's Infinite Playlist  2014 People's Choice Award Favorite TV Gal Pals  2 Broke Girls 

Rujukan

Pautan luar




Category:Kelahiran 1986
Category:Pelakon wanita Amerika Syarikat
Category:Pelakon kanak-kanak Amerika Syarikat
Category:Pelakon wanita filem Amerika Syarikat
Category:Yahudi Amerika Syarikat
Category:Pelakon wanita televisyen Amerika Syarikat
Category:Orang hidup